ત્રણ વર્ષ પહેલા 2015માં હાર્દિક પટેલની તાકાત અને સ્થિતિ જુદી હતી. ત્યારે હાર્દિકે જો ભાજપ સરકાર સાથે વાટાઘાટો કરી પાટીદાર અને ખેડૂતો માટે કંઈ માંગ્યુ હોત તો સંભવ છે કે થોડી ઘણી માગણીઓ સ્વીકાર્ય થઇ હોત. પરંતુ ત્યાર બાદ હાર્દિક પટેલ પોતાની ભુલમાં ફસાતો ગયો અને 2017માં હાર્દિકે કોંગ્રેસને સાથ આપી ભાજપ સામે ખુલ્લો મોર્ચો ખોલ્યો હતો. હાર્દિક કોંગ્રેસની હોડીમાં બેઠા પછી પણ 2017ની ચૂંટણીમાં ધાર્યુ નુકશાન પણ કરી શક્યો નહીં જેના કારણે ભાજપ સરકારે હાર્દિકની કોઈ પણ માગણીઓ અંગે વાત કરવાના દરવાજા બંધ કરી દીધા હતા.